open-index/open-wikipedia-markdown huggingface dataset:
Lehbab

**Lahbab** er ein landsby i Dei sameinte arabiske emirata, kring 50&nbsp;km sør for Dubai. Han har eit folketal på kring 1&nbsp;000 innbyggjarar og ligg langs hovudvegen mellom Dubai og grensa til Oman. Innbyggjarane er velståande beduinar som har nære band til kongefamilien i Dubai og hovudnæringa er kamelavl.

## Kjelder

**Denne artikkelen bygger på «[[:en:Lehbab|Lehbab]]» frå ,  den 19. september 2016.*
Al Gharbia

**Al Gharbia** (òg kalla **Vestregionen**) er eit kommuneområde i Abu Dhabi i Dei sameinte arabiske emirata. Hovudstaden i Al Garbia er Madinat Zayed (Bida Zayed).

Regionen hadde 202&nbsp;154 innbyggjarar i 2010 (inkludert Øyregionen med 17&nbsp;646). Området dekkjer eit areal på 59&nbsp;760&nbsp;km², eller kring 83&nbsp;% av heile arealet til emiratet på 72&nbsp;000&nbsp;km².

Regionen består av sju bykommunar:
* Madinat Zayed (Bida Zayed) (innb. 29&nbsp;095)
* Ruwais (innb. 15&nbsp;511)
* Ghayathi (innb. 14&nbsp;022)
* Liwa (innb. 20&nbsp;192)
* Marfa (innb. 14&nbsp;503)
* Sila (innb. 7&nbsp;900)
* Dalma (innb. 4&nbsp;811)

Kystbusetnadane i Al Gharbia vert tent av seks hamner som vart bygd, utvikla og styrt av Abu Dhabi Ports Company (ADPC). Desse omfattar Mugharrag, Al Sila, Sir Baniyas, Dalma og Marfa. Hamnene vert nytta av lokalindustriar som fiske, turisme, logistikk og fritidsaktivitetar, i tillegg til å transportere folk og varer til øyane utafor kysten.

## Kjelder

**Denne artikkelen bygger på «[[:en:Al Gharbia|Al Gharbia]]» frå ,  den 19. september 2016.* 
*** oppgav desse kjeldene:*
Jeff Martin frå USA

**Jeffery Louis «Jeff» Martin** () er ein USA-amerikansk musikar, songar og trommeslagar, som har sunge for band som Surgical Steel, Racer X, Leatherwolf, og spelt trommer i banda Badlands, Blindside Blues Band og Red Sea. Jeff Martin spelte trommer for Paul Gilbert, George Lynch, Michael Schenker, Dokken og P.K. Mitchell. Han spelte òg trommer i Surgical Steel før han etter kvart vart vokalist der. Han gav ut eit soloalbum i 2006 kalla *The Fool* og har sunge korvokal for Judas Priest og The Scream.

## Diskografi

### Solo
* *The Fool* (2006)

### Med Racer X
* *[[Street Lethal]]* (1986)
* *[[Second Heat av Racer X|Second Heat]]* (1987)
* *[[Extreme Volume Live]]* (1988)
* *[[Extreme Volume II Live]]* (1992)
* *[[Technical Difficulties av Racer X|Technical Difficulties]]* (1999)
* *[[Superheroes av Racer X|Superheroes]]* (2000)
* *[[Snowball of Doom av Racer X|Snowball of Doom]]* (2002)
* *[[Getting Heavier av Racer X|Getting Heavier]]* (2002)
* *[[Snowball of Doom 2]]* (2002)

### Med Badlands
* *[[Voodoo Highway]]* (1991)
* *[[Dusk av Badlands|Dusk]]* (1998)

### Med Blindside Blues Band
* *Blindside Blues Band* (1993)
* *Blindsided* (1994)
* *Messenger Of The Blues* (1995)

### Med Red Sea
* *Blood* (1994)

### Med Paul Gilbert
* *[[King of Clubs av Paul Gilbert|King of Clubs]]* (1998)
* *[[Beehive Live]]* (1999)
* *[[Alligator Farm av Paul Gilbert|Alligator Farm]]* (2000)

### Med The Michael Schenker Group
* *[[Be Aware of Scorpions]]* (2001)
* *[[Tales of Rock'n'Roll]]* (2006)

### Gjestemusikar
* Judas Priest - *[[Turbo av Judas Priest|Turbo]]* (1986)
* The Scream - *[[Let It Scream]]* (1991)
* Paul Gilbert & Jimi Kidd - *[[Raw Blues Power]]* (2002)
* Pete Way & Michael Schenker - *The Plot* (2003)
* Pat Travers - *[[P.T. Power Trio 2]]* (2005)

## Kjelder

**Denne artikkelen bygger på «[[:en:Jeff Martin (American musician)|Jeff Martin (American musician)]]» frå ,  den 20. september 2016.* 
*** oppgav desse kjeldene:*
Locked In av Judas Priest

«**Locked In**» er ein song av det britiske heavy metal-bandet Judas Priest frå albumet *[[Turbo av Judas Priest|Turbo]]*. I mai 1986 vart han gjeven ut på singel. 

Gitarsoloen i «Locked In» vert spelt i lag av Tipton og Downing. 

## Innhald

Den britiske 12"-singelen kom med ein plakat og to live-spor som vart spelte inn i Long Beach 1984: «Desert Plains» og «Freewheel Burning».

## Medverkande
*Rob Halford - vokal
*K.K. Downing - gitarar
*Glenn Tipton - gitarar
*Ian Hill - bassgitar
*Dave Holland – trommer

## Kjelder

**Denne artikkelen bygger på «[[:en:Locked In (song)|Locked In (song)]]» frå ,  den 20. september 2016.*
Turbo Lover av Judas Priest

«**Turbo Lover**» er ein song av det britiske heavy metal-bandet Judas Priest frå 1986 på albumet *[[Turbo av Judas Priest|Turbo]]*.

## Bakgrunn
Songen vart gjeven ut på singel i 1986 og var ein av dei første songane på albumet der bandet brukte gitarsynthesizerar. Det finst to gitarsoloar i mellomspelet, den første spelt av K.K. Downing og den andre av Glenn Tipton.

Musikkvideoen til songen vart regissert av Wayne Isham. Ein 7:23 lang forlenga og disco-aktig mix av songen, «Hi-Octane Mix» av DJ Freddy Bastone, vart gjeven ut på vinylsingelen av «Parental Guidance» og seinare på CD-plata *[[Priest, Live and Rare]]*.

«Turbo Lover» er med i videospelet *[[Gran Turismo 3: A-Spec]]* (2001).

## Kjelder

**Denne artikkelen bygger på «[[:en:Turbo Lover (song)|Turbo Lover (song)]]» frå ,  den 20. september 2016.* 
*** oppgav desse kjeldene:*



## Bakgrunnsstoff
*
Parental Guidance av Judas Priest

«**Parental Guidance**» er ein song på albumet *[[Turbo av Judas Priest|Turbo]]* av det britiske heavy metal-bandet Judas Priest frå 1986. Songen vart gjeven ut på singel i 1987. 

Songen vart skriven som eit svar til åtaket til Tipper Gore på bandet. Organisasjonen hennar, Parents Music Resource Center (PMRC), sette «Eat Me Alive» (frå *[[Defenders of the Faith]]*) på lista si over støytande songar, sidan han visstnok handla om tvinga oralsex. 

## Innhald

## Medverkande
* Rob Halford - solovokal
* K.K. Downing - gitar
* Glenn Tipton - gitar
* Ian Hill - bass
* Dave Holland - trommer

## Kjelder

**Denne artikkelen bygger på «[[:en:Parental Guidance (song)|Parental Guidance (song)]]» frå ,  den 20. september 2016.*  
 

## Bakgrunnsstoff
*
Priest...Live!

***Priest...Live!*** er det andre konsertalbumet til det britiske heavy metal-bandet Judas Priest, spelt inn i The Omni i Atlanta den 15. juni 1986 og Reunion Arena i Dallas den 27. juni 1986.

## Oversyn
Alle songane på *Priest...Live!* vart spelte inn på Fuel for Life-turneen deira i 1986, som var turneen etter albumet *[[Turbo av Judas Priest|Turbo]]*. Det var ingen songar på albumet frå 1970-talsalbuma deira, men den nymastra versjonen frå 2001 inneheld «Hell Bent for Leather» som bonusspor. Albumet selde ikkje like godt som det førre konsertalbumet deira, *[[Unleashed in the East]]*, men hadde i oktober 2001 seld til gullplate i USA.

Versjonen av «Heading Out to the Highway» på dette albumet inneheld separate gitarsoloar av K.K. Downing og Glenn Tipton som ikkje finst på den originale studioinnspelinga, medan «Breaking the Law» inneheld ein ekstra solo av Downing.

Albumet kom først ut 21. juni 1987 som eit dobbeltalbum. Han vart gjeven ut i 2001 med nymastra lyd og tre bonusspor. 

Konsertvideoen vart spelt inn ved Reunion Arena i Dallas den 27. juni 1986, og gjeve ut på VHS og LaserDisc i 1987. Videoen inneheld songane «Locked In», «Desert Plains», «The Green Manalishi (With the Two-Pronged Crown)» og «Hell Bent for Leather», som ikkje finst på den originale plata, og selde til gull i februar 1988. 

## Innhald

### Originalutgåve

### Nymastra utgåve frå 2001

## Medverkande
;Judas Priest
*Rob Halford – vokal
*K.K. Downing – gitar
*Glenn Tipton – gitar
*Ian Hill – bassgitar
*Dave Holland – trommer

;Produksjon
*Produsert av Tom Allom
*Lydteknikar: Patrice Wilkison Levinsohn, assistert av Charles Dye
*Mastra av Mike Fuller
*Kunstnarisk leiar: Richard Evans
*Fotografi av Neil Zlozower

## Salstrofé

## Kjelder

**Denne artikkelen bygger på «[[:en:Priest...Live!|Priest...Live!]]» frå ,  den 20. september 2016.* 
*** oppgav desse kjeldene:*
Ram It Down

***Ram It Down*** er det ellevte studioalbumet til Judas Priest, gjeve ut i 1988 på Columbia Records. Albumet selde til gullplate i USA den 18. juli 1988. Dette er det siste albumet til Judas Priest med trommeslagaren Dave Holland og det siste av mange som vart produsert av Tom Allom før konsertalbumet *[[A Touch of Evil: Live]]* i 2009.

## Bakgrunn
I 1986 hadde Judas Priest planar om å gje ut eit dobbeltalbum kalla *Twin Turbos*, der halvparten skulle bestå av melodisk og meir kommersiell hardrock, og ein halvdel som var tyngre og mindre synth-driven. Columbia Records sette foten ned for eit dobbelalbum og prosjektet vart delt i to fråskilde utgjevingar, *[[Turbo av Judas Priest|Turbo]]* i 1986 og *Ram It Down* i 1988. Minst tre songar, «Hard as Iron», «Love You to Death» og «Monsters of Rock», var skrivne for *Twin Turbos*.

Trommeslagaren Dave Holland fekk helseproblem under innspelinga og bandet valde å bruke trommemaskin på det meste av albumet i staden for å hente inn ein ny trommeslagar.

Bandet spelte ei utgåve av Chuck Berry-songen «Johnny B. Goode», som var meint for filmmusikken til Anthony Michael Hall-komedien *[[Johnny Be Good]]* i 1988. Songen kom med på *Ram It Down* og vart den første singelen frå albumet. Songen vart òg spelt på dei første konsertane til bandet i 1988, i lag med tittelsporet og tre andre songar frå albumet. Dei einaste songane frå *Ram It Down* som er spelt på seinare turnear er «I'm a Rocker», under Retribution-turneen og «Blood Red Skies», under Epitaph-turneen.

Sjølv om Judas Priest hadde nok fans til at albumet selde til gullplate i Nord-Amerika, fekk det heller dårleg kritikk og kritikarane meinte at bandet ikkje klarte å skape nye idear og at songane var dårlegare enn før.

Halford sa at *Ram It Down* vart øydelagd av at dei tok med «Johnny B. Goode», som han kalla «tåpeleg». Resten av albumet meinte han var «særs tungt».

## Innhald

## Medverkande
;Judas Priest
*Rob Halford – vokal
*K.K. Downing – gitar
*Glenn Tipton – gitar
*Ian Hill – bassgitar
*Dave Holland – trommer

;Produksjon
*Produsert av Tom Allom
*«Johnny B. Goode» produsert i lag med Glenn Tipton, Rob Halford og K.K. Downing
*Lydteknikar: Henrik Nilsson
*Assistent: Bill Dooley
*Utstyrsansvarleg Tom Calcaterra
*Plateomslag av Mark Wilkinson

## Lister

## Salstrofé

## Kjelder

**Denne artikkelen bygger på «[[:en:Ram It Down|Ram It Down]]» frå ,  den 20. september 2016.*
Steven Seagal

**Steven Frederic Seagal** (), kjend som **Steven Seagal**, er ein amerikansk filmskodespelar, manusforfattar og produsent.
Songen Ram It Down

«**Ram It Down**» er ein song av det britiske heavy metal-bandet Judas Priest frå albumet *[[Ram It Down]]* i 1988. Songen vart òg gjeven ut på singel. «Ram it Down / Heavy Metal» var den tredje singelen frå albumet. Songen vart framført på alle konsertane på den påfølgjande turneen, men aldri seinare.

Songen har ein gitarsolo spelt av Glenn Tipton og KK Downing.

## Medverkande
*Rob Halford: vokal
*K.K. Downing: rytme- og sologitar
*Glenn Tipton: rytme- og sologitar
*Ian Hill: bassgitar
*Dave Holland - trommer

## Kjelder

**Denne artikkelen bygger på «[[:en:Ram It Down (song)|Ram It Down (song)]]» frå ,  den 20. september 2016.* 
*** oppgav desse kjeldene:*
Kanelspove

**Kanelspove** (*Limosa fedoa*) er ein spove i snipefamilien som hekkar på prærien i sentrale Nord-Amerika og elles lever langs kystane av USA, Mexico og Mellom-Amerika utanom hekketida.

## Skildring

Kanelspoven er den største av dei fire spoveartane i den biologiske slekta *[[Limosa]]* med kroppslengd på 42 til 48 centimeter og ei vekt på ca. 300 til over 500 gram, hofuglane er klårt størst.  Dette er den arten i slekta som ut frå fjørdrakt minnar mest om spovane i slekta *[[Numenius]]*. Han har eit langt rakt, noko oppbøygd nebb med mørk tupp og beina er mørke. 

Vaksne individ i hekkedrakt har mørk fine strek på en botten av ljus sandfarge med innslag av rustbrunt på hovud, hals, bryst og på undersida av kroppen. Nebbfarga er rosaorange og han har en svakt mørkare tygel og eit sandfarga augebrynstrek. Ryggen, overgumpen og stjerten er spraglete i mørkebrunt, beige og med stenk av kvitt. Han har ljuse, kanelfarga vengundersider. 

Adulte fuglar i vinterdrakt og juvenile fuglar saknar dei mørke strekene på brystet og undersidan, og nebbrota deira er rosa.

;Utbreiing, biotop og hekking
Denne spovearten hekkar på prærien i Alberta, Saskatchewan og Manitoba, Canada og i tilstøytande område i Montana og North Dakota i USA. Dei hekkar òg i området sørvest for Jamesbukta i Ontario, Canada. Hekkebiotopen er prærien nær dammar, og dei legg egga sine i enkle reir på bakken i kort gras, reira er sparsamt fôra med tørt gras.

Kanelspove er ein flyttfugl. Om hausten trekker dei flokkvis til kysten av California, Mexicogolfen, Mexico og Mellom-Amerika, men streiffuglar kan treffast i Sør-Amerika sør til Chile.

;Status
Populasjonen var minkande under 1800-talet på grunn av jakt, men kom til å innhente seg. I dag er bestanden trudd å vere inntil 200&nbsp;000, og er i det  minste stadvis i ein liten tilbakegang, mest grunna tap av  hekkebiotoper som blir dyrka til jordbruksmark, samt på grunn av jakt.

## Kjelder

**Denne artikkelen bygger på «[[:sv:Präriespov|Präriespov]]» frå ,  den 21. september 2016.*  
 
;Referansar 

## Bakgrunnsstoff

*BirdLife International (2016) Species factsheet: *[http://www.birdlife.org/datazone/species/factsheet/22693162 Limosa fedoa] *. Henta frå http://www.birdlife.org den 21. september 2016
Songen Painkiller

«**Painkiller**» er ein song av det britiske heavy metal-bandet Judas Priest frå 1990 på albumet *[[Painkiller av Judas Priest|Painkiller]]*. Songen vart gjeven ut som den første singelen frå albumet seinare på året. 

Den første gitarsoloen i songen vert spelt av Glenn Tipton, medan den andre vert spelt av K.K. Downing. Rob Halford syng og skrik særs lyst gjennom heile songen, medan Scott Travis spelar komplekse rytmar. Tipton har fortalt at soloen hans på songen er den han best likar å spele. Det var òg den første innspelinga hans der han brukar sweep picking-teknikken.

Songen vart nominert til Grammyprisen i 1991 i kategorien for beste metalsong. 

## Andre versjonar
Songen er blitt spelt av death metal-bandet Death i 1998 på albumet *[[The Sound of Perseverance]]*. 

Det brasilianske power metal-band Angra har spelt songen på albumet *[[Freedom Call (EP)|Freedom Call]]*, som kom i 1996. Denne versjonen finst òg på hyllestalbumet *[[A Tribute to Judas Priest: Legends of Metal|Legends Of Metal - A Tribute To Judas Priest Volume II]]*.

I 2004 spelte Arturo Huizar frå Mexico inn songen for albumet hans *Mirada Electrica: Tributo A Judas Priest*. Albumet inneheld òg andre Judas Priest-songar, alle omsette til spansk. 

I nyare tid har det britiske thrash/power metal-bandet Biomechanical spelt songen for ein avgrensa versjon av *[[The Empires of the Worlds]]*, med Chris Tsangarides, som produserte albumet *Painkiller*. 

Den energiske trommeintroen vart spelt av Mike Wengren i Disturbed som ein intro til versjonen deira av Priest-songen «Living After Midnight».

Det franske industrimetal-bandet Obszön Geschöpf spelte «Painkiller» i 2013 på albumet *Highway of Horrors*.

Det japanske bandet Babymetal spelte ein forkorta versjon av songen i 2016 på Alternative Press Music Awards i lag med Rob Halford, i tillegg til songen «Breaking the Law».

## I andre media
*I *[[Rock Band 2]]* og *[[Rock Band Unplugged]]*, er « siste songen som kan låsast opp og er den vanskelegaste songen i begge spela og er den første songen i Rock Band-serien som har vanskelegheitsgraden «umogeleg» for alle bandmedlemmane. I tillegg er songen blitt nytta i videospela *[[Madden NFL 10]],* den siste kampen i *[[Brütal Legend]]* og *[[Guitar Hero: Van Halen]],* der trommeintroen er fjerna på grunn av lisensårsaker. 
*Songen er òg spelbar i videospelet *[[Rocksmith]]*, i lag med to andre Judas Priest-songar. 

## Medverkande
;Judas Priest
*Rob Halford - solovokal
*K.K. Downing - sologitar, korvokal
*Glenn Tipton - sologitar, korvokal
*Ian Hill - bass, korvokal
*Scott Travis - trommer

## Kjelder

**Denne artikkelen bygger på «[[:en:Painkiller (Judas Priest song)|Painkiller (Judas Priest song)]]» frå ,  den 21. september 2016.* 
*** oppgav desse kjeldene:*


## Bakgrunnsstoff
*
A Touch of Evil

«**A Touch of Evil**» er ein song av det britiske heavy metal-bandet Judas Priest frå albumet *[[Painkiller av Judas Priest|Painkiller]]* frå 1990. Songen vart gjeven ut som den andre singelen frå albumet i 1991. 

## Oversyn
Han er den einaste songoen som er skriven i lag med produsenten Chris Tsangarides, som skreiv gitarriffet til songen, medan resten av songen vart skriven av dei vanlege låtskrivarane Rob Halford, K.K. Downing og Glenn Tipton. Tsangarides skreiv fleire songar i lag med Tipton elleve år seinare for Judas Priest-albumet *[[Demolition av Judas Priest|Demolition]]*, som kom i 2001.

Det er den einaste songen på albumet der bandet brukar synthesizer (som opphavleg vart brukt på fleire songar, men fjerna). Desse synthesizerane vart spelt av Don Airey. På konsertane vart synth-partia erstatta av gitarriff. 

Teksten handlar om demonbesettelse, svart magi og freistinga til å gjere vonde handlingar. I følgje Halford sjølv har teksten eit metaforisk kjærleikstema.

Songen har ein klassisk-inspirert gitarsolo av Glenn Tipton.

## Medverkande
* Rob Halford – vokal
* Glenn Tipton – sologitar
* K.K. Downing – rytmegitar
* Ian Hill – bass
* Scott Travis – trommer

med:
* Don Airey – synthesizer

## Musikkvideo
Ein musikkvideo vart laga for songen og syner kvart element av teksten i songen. Ein ung gut har visjonar av forskjellige ting, med glimt av bandet som spelar songen innimellom. Songen vart redigert for musikkvideoen, frå 5:42 på albumet til 4:54. 

## Kjelder

**Denne artikkelen bygger på «[[:en:A Touch of Evil|A Touch of Evil]]» frå ,  den 21. september 2016.* 
*** oppgav desse kjeldene:*



## Bakgrunnsstoff
*
Burn in Hell av Judas Priest

«**Burn in Hell**» er ein song og den første singelen til det britiske heavy metal-bandet Judas Priest i 1997 frå albumet *[[Jugulator]]*. Songen handlar om det vonde som menneske gjer og finst på to konsertalbum *[['98 Live Meltdown]]* og *[[Live in London av Judas Priest|Live in London]]*, begge spelte inn med Tim «Ripper» Owens. 

Det vart laga ein musikkvideo til songen, der han vart korta ned til litt over fire minutt. Videoen syner bandet som spelar songen på scenen. 

## Medverkande
*Tim 'Ripper' Owens: vokal
*K.K. Downing: gitar
*Glenn Tipton: gitar
*Ian Hill: bass
*Scott Travis: tromer

## Kjelder

**Denne artikkelen bygger på «[[:en:Burn in Hell (Judas Priest song)|Burn in Hell (Judas Priest song)]]» frå ,  den 21. september 2016.* 
*** oppgav desse kjeldene:*



## Bakgrunnsstoff
*
Bullet Train av Judas Priest

«**Bullet Train**» er ein song av det britiske heavy metal-bandet Judas Priest og den andre singelen frå albumet *[[Jugulator]]* i 1997. Han er ein av dei mest populære songane deira med Tim «Ripper» Owens på vokal og er med på konsertalbumet *[['98 Live Meltdown]]*. Singelen inneheld ei nyinnspeling av songen «Rapid Fire» som opphavleg vart gjeven ut på albumet *[[British Steel av Judas Priest|British Steel]]*. Den andre B-sida var ei nyinnspeling av *[[The Green Manalishi]]* av Fleetwood Mac som bandet hadde spelt inn i 1978. Ein digipak-versjon av singelen frå 1997 har berre med det første sporet. Ein annan singelversjon har med «Bullet Train» og «Blood Stained».

## Grammy-nominasjon
I 1999 vart songen nominert til Grammyprisen for beste metal-song, men tapte for andre gongen for Metallica og songen deira «Better than You». 

## Innhald

## Medverkande
*Tim «Ripper» Owens: vokal
*K.K. Downing: gitar
*Glenn Tipton: gitar
*Ian Hill: bass
*Scott Travis: trommer

## Kjelder


**Denne artikkelen bygger på «[[:en:Bullet Train (song)|Bullet Train (song)]]» frå ,  den 21. september 2016.* 
*** oppgav desse kjeldene:*
Demolition av Judas Priest

***Demolition*** er det 14. studioalbumet til det britiske heavy metal-bandet Judas Priest, det første i 2000-åra. Albumet er det andre og siste med vokalisten Tim 'Ripper' Owens. Det er det einaste Judas Priest-albumet som har eit Parental Advisory-merke å grunn av nokre songar med bannord: «Machine Man», «Hell Is Home» og «Metal Messiah».

## Bakgrunn og mottaking
Etter ei lunken mottaking av *[[Jugulator]]*, sette bandet seg ned for å sjå kva som gjekk gale og meinte at fansen føretrekte ein stil som var meir tru til tidlegare Priest-album. Albumet vart ei blanding av *Jugulator*-aktige riff, referansar til 80-tals Prist og sporadiske nu-metal-element, som samplingar og industrielle rytmar. Målet var å gje noko til alle fans, men albumet enda opp med å bli enno dårlegare motteke enn *Jugulator*, noko som etter kvart førte til at Rob Halford kom attende som vokalist i bandet. 

## Låtskriving og produksjon
Albumet vart produsert av gitaristen Glenn Tipton, som òg tok over som hovudlåtskrivar på albumet. I lange tider hadde det vore Rob Halford, K.K. Downing og Tipton som skreiv songane til Judas Priest. Etter at Halford slutta fortsette Downing og Tipton å skrive alle songane for *Jugulator*. På dette albumet var mange av songane hovudsakleg skriven av Tipton aleine, med bidrag frå Downing på fleire songar. Den tidlegare produsenten, Chris Tsangarides, som var medlåtskrivar på songen «A Touch of Evil» på *[[Painkiller av Judas Priest|Painkiller]]* hjelpte òg Tipton på eit par songar. Sjølv trommeslagaren Scott Travis var medlåtskrivar på songen «Cyberface», det første og einaste bidraget hans på låtskrivarsida i bandhistoria. Dette var òg det første albumet sidan *[[Painkiller av Judas Priest|Painkiller]]* der klaverspelaren Don Airey var gjestemusikar. 

Songane «Machine Man» og «Feed on Me» vart gjevne ut i Judas Priest-plateboksen *[[Metalogy]]*.

## Innhald

## Medverkande
;Judas Priest
*K.K. Downing – gitar
*Glenn Tipton – gitar
*Ian Hill – bassgitar
*Scott Travis – trommer
*Tim «Ripper» Owens – vokal

;Andre musikarar
*Don Airey – klaverinstrument

;Produksjon
*Produsert og arrangert av Glenn Tipton; medprodusent var Sean Lynch
*Mastra av Jon Astley
*Omslag av L-Space Design
*Bilete på baksida av Benjamin Davies
*Fotografi av Mick Hutson

## Lister

## Kjelder

**Denne artikkelen bygger på «[[:en:Demolition (Judas Priest album)|Demolition (Judas Priest album)]]» frå ,  den 21. september 2016.* 
*** oppgav desse kjeldene:*
Angel of Retribution

***Angel of Retribution*** er det 15. studioalbumet til det britiske heavy metal-bandet Judas Priest, gjeve ut i 2005. Det er det første albumet deira sidan *[[Painkiller av Judas Priest|Painkiller]]* (1990) med vokalisten Rob Halford. Albumet debuterte på 13. plassen på *[[magasinet Billboard|Billboard]]*-lista, som var den tredje høgaste plasseringa for eit Judas Priest-allbum. Det markerte òg første gongen Judas Priest nådde toppen av ei salsliste, i Hellas. Albumet var produsert av Roy Z, som var medlåtskrivar på songen «Deal with the Devil».

## Tekstar
Ein finn hint av tidlegare album og songar på dette albumet, i tillegg til tekstar som tilsynelatande refererer til tidlegare songar. Songen «Demonizer» refererer både til «The Hellion» frå *[[Screaming for Vengeance]]*, i tillegg til «Painkiller» frå *[[Painkiller av Judas Priest|Painkiller]]*. «Hellrider» nemner tittelsporet på *[[Ram It Down]]*, og «Tyrant» frå *[[Sad Wings of Destiny]]*. «Eulogy» refererer til «Stained Class» og «The Sentinel» frå albuma *Stained Class* og Defenders of the Faith. 

Songen «Deal With the Devil» er ein slags sjølvbiografi for Judas Priest, og fortel om opphavet deira i Black Country i England, perioden då dei spelte kring i England og praktiserte ved Church of Holy Joseph i Walsall, som er der Judas Priest i røynda oppstod. «Deal With the Devil» nemner òg songen «Blood Red Skies» frå *Ram It Down*, «Take on the World» frå *[[Killing Machine]]*, og «Beyond the Realms of Death» frå *[[Stained Class]]*.

## DualDisc
Albumet kom ut på DualDisc-formatet som hadde den tradisjonelle CD-plata på den eine sida og DVD-innhald på den andre sida. DVD-sida av albumet inneheld ein dokumentar kalla «Reunited» i tillegg til heile albumet i eit betre lydformat. I Japan vart albumet gjeve ut som ei dobbelplate med CD og DVD. 

## Innhald

## Medverkande
Henta frå plateomslaget:

## Lister

## Kjelder

**Denne artikkelen bygger på «[[:en:Angel of Retribution|Angel of Retribution]]» frå ,  den 21. september 2016.* 
*** oppgav desse kjeldene:*
Revolution av Judas Priest

«**Revolution**» er ein song på albumet *[[Angel of Retribution]]* av heavy metal-bandet Judas Priest. Det var den første singelen deira sidan «Night Crawler» i 1992 til å gå inn på den amerikanske singellista. Songen nådde 23. plassen på Mainstream Rock Tracks-lista.

I følgje produsenten Roy Z:
*«Bassintroen til  'Revolution' er faktisk frå eit lydband bandet spelte inn i 1970-åra. Me lasta riffet inn i [[Pro Tools]] og bygde resten av songen kring det. Me gjekk for ein rå, moderne 70-talsstil. Det er ein vidopen rock and roll-song.»*

Songen vart godt motteken av fansen og framleis spelt på konsertane til bandet. 

Songen har eit liknande riff som «Mountain Song» av Jane's Addiction.

## Kjelder

**Denne artikkelen bygger på «[[:en:Revolution (Judas Priest song)|Revolution (Judas Priest song)]]» frå ,  den 21. september 2016.* 
*** oppgav desse kjeldene:*



## Bakgrunnsstoff
*
Chris Tsangarides

**Christopher Andrew «Chris» Tsangarides** () var ein britisk Grammy-nominert plateprodusent og lydteknikar. Han er best kjend for arbeidet med mange heavy metal-band, som Judas Priest, Anvil, Gary Moore, Thin Lizzy, Helloween, Angra, Anthem og Yngwie Malmsteen.  Tsangarides arbeidde òg med pop- og alternative artistar, som Depeche Mode, Tom Jones og Concrete Blonde.

## Band han har arbeidd med

* The Amorettes
* Angra
* Anthem
* Anvil
* Aqualung
* Joan Armatrading
* Barón Rojo
* Biomechanical
* Bitches Sin
* Black Acid Souls
* Black Sabbath
* Blanco Diablo
* Blind Tiger
* Kevin Borich
* Brand X
* Briar Rose
* Broon
* Ethan Brosh
* Capital Sun
* Chemicals of Democracy
* Colosseum II
* Comsat Angels
* Concrete Blonde
* Crowning Glory
* Dave Cousins
* Sara Craig
* Delfins
* Depeche Mode
* Bruce Dickinson
* Exmore / More 2012
* Exodus
* Fear of God
* Samantha Fox
* Ian Gillan
* Girl
* Girlschool
* Glyder
* Helloween
* Hex A D
* The Human League
* Jailcat
* Japan
* Tom Jones
* Judas Priest
* Killing Joke
* King Diamond
* King Lizard
* The Lords of the New Church
* Loudness
* Magnum
* Yngwie Malmsteen
* Mama's Boys
* Matisse
* Matt Mays and El Torpedo
*  Nick Miller
* Mimas
* Gary Moore
* Mountain
* New Model Army
* N.EX.T
* Ozzy Osbourne
* Gilbert O'Sullivan
* Overkill
* Praying Mantis
* The Prime Movers
* Quartz
* The Quireboys
* Rock Goddess
* Savage Messiah
* Shin Hae-chul/Monocrom 
* Sinner
* The Sisters of Mercy
* Slave Raider
* Spider
* Spit Like This
* Steeleye Span
* Stella Maris
* Stonebringer
* Strawbs
* John Sykes
* Thin Lizzy
* ThisGirl
* Barbara Thompson
* Tigertailz
* TNT
* Tokyo Blade
* The Tragically Hip
* Tygers of Pan Tang
* UFO
* Virgil & the Accelerators
* Winters Bane
* Wretched Soul
* Y&T

## Kjelder


**Denne artikkelen bygger på «[[:en:Chris Tsangarides|Chris Tsangarides]]» frå ,  den 21. september 2016.* 
*** oppgav desse kjeldene:*


## Bakgrunnsstoff
* Chris Tsangarides på Encyclopedia Metallum
*Chris Tsangarides på Discogs
Dieter Baumann

**Dieter Baumann** () er ein tysk tidlegare friidrettsutøvar frå Blaustein i Baden-Württemberg. Han vart olympisk meister på 5&nbsp;000 m i 1992 og europameister på distansen i 1994. I tillegg vann Baumann eitt OL-sølv på 5&nbsp;000 m, og to EM-sølv på 10&nbsp;000 meter i tida 1988-2002.

## Aktiv
5&nbsp;000-meterfinalen under Sommar-OL 1988 vart vunnen av John Ngugi frå Kenya, som rykte frå hovudfeltet få rundar før mål. På sisterunden viste Baumann seg som den sterkaste av dei tre løparane som kjempa om dei hine medaljane, og sikra seg sølvet.

I juni 1992 sette Baumann ny tysk rekord på 5&nbsp;000 meter med tida 13.09,0 i Sevilla. Under OL i Barcelona same året starta 5&nbsp;000-meterfinalen i eit roleg tempo, ein stor fordel for spurtsterke Baumann. Han avgjorde løpet på siste langside, og med to tidels sekunds margin vann han gullmedaljen framom Paul Bitok frå Kenya.

Baumann gjekk skadd i 1993-sesongen. I finalen på 5&nbsp;000 meter ved friidretts-EM brukte han på ny spurtstyrken til å avgjere gullstriden mot britiske Rob Denmark. Under VM 1995 i Göteborg måtte han nøye seg med niandeplass på 5&nbsp;000 meter. Få dagar etter det skuffande finaleløpet i Göteborg sette Baumann tysk rekord med 13.01,7, då han vart andremann i Zürich, etiopiaren Haile Gebrselassie vann tevlinga. Under OL 1996 i Atlanta enda Baumann på fjerdeplass på 5&nbsp;000 meter.

Våren 1997 forbetra Baumann den tyske rekorden på 10&nbsp;000 m til 27,21,5 under eit stemne i Baracaldo, ein rekord som gjeld også i 2016. Den 13. august 1997 i Zürich vart han den fyrste europearen som braut 13-minuttsgrensa, tida 12.54,7 er framleis tysk rekord 20 år seinare. Under verdsmeisterskapen 1997 i Aten vart Baumann femtemann på 5&nbsp;000 meter.  Året etter tok han sølv på 10&nbsp;000 m under EM 1998 i Budapest. På den halve distansen hamna han langt bak medaljevinnarane.

Baumann tok eit nytt EM-sølv på 10&nbsp;000 m under München-EM i 2002. Han deltok også i VM 2003 i Paris, men braut milløpet og la sidan opp.

### Doping
I oktober 1999 testa Baumann positivt på nandrolon og vart utestengd frå friidrett i to år.

### Medaljar og plasseringar i internasjonale meisterskap
*OL 1988 i Seoul: Sølvmedalje på 5&nbsp;000 m – 13.15,5, bakom John Ngugi (13.11,7)
*VM 1991 i Tokyo: Nr 4 på 5&nbsp;000 m – 13.28,6
*OL 1992 i Barcelona: Gullmedalje på 5&nbsp;000 m – 13.12,5, framom Paul Bitok (13.12,7)
*EM 1994 i Helsinki: Gullmedalje på 5&nbsp;000 m – 13.36,9, framom Rob Denmark (13.37,5)
*VM 1995 i Göteborg: Nr 9 – 13.39,9
*OL 1996 i Atlanta: Nr 4 på 5&nbsp;000 m – 13.08,8
*VM 1997 i Aten: Nr 5 på 5&nbsp;000 m – 13.17,6
*EM 1998 i Budapest: Sølvmedalje på 10&nbsp;000 m – 27,56,7, bakom António Pinto (27.48,6)
*EM 2002 i München: Sølvmedalje på 10&nbsp;000 m – 27.47,8, bakom José Manuel Martínez (27.47,6)
*VM 2003 i Paris: Braut 10000 m

## Kjelder

**Denne artikkelen bygger på «[[:en:Dieter Baumann|Dieter Baumann]]» frå ,  den 21. september 2016.*  
 

## Bakgrunnsstoff
*
Jugulator

***Jugulator*** er det trettande studioalbumet til det britiske heavy metal-bandet Judas Priest. Det kom ut i Japan 16. oktober 1997 og i resten av verda 28. oktober 1997. Det var det første albumet deira sidan *[[Painkiller av Judas Priest|Painkiller]]* (1990) og det første av to studioalbum bandet spelte inn utan Rob Halford og med erstattaren Tim «Ripper» Owens.

## Tekstar
Tekstane omhandla mørkare tema enn tidlegare, mellom anna ein mekanisk demon som kuttar opp magen på offeret sitt, og enden av verda i songen «Cathedral Spires.» Gitarane var òg stemt så lågt som C# og C, og gjorde ei endring frå speed metal og tradisjonell heavy metal på *[[Painkiller av Judas Priest|Painkiller]]* til ein meir thrash/groove metal-orientert stil.

Heile albumet verkar å skildre enden av verda, frå komet til Jugulator, til den faktiske enden («Cathedral Spires»). Songar som «Dead Meat», «Decapitate» og «Burn in Hell» skildrar alle det vonde som menneske gjer. Til slutt er dei vonde handlingane så valdsame at det øydelegg heile verda. 

## Reaksjon
Reaksjonen til albumet var delt mellom dei som likte albumet slik som det var, og dei som likte musikken, men føretrekte Halford som vokalist og dei som mislikte albumet heilt. Glenn Tipton forsvarte dei musikalske endringane og sa «Du må hugse at det mangla to album mellom 1990 og *Jugulator*. For oss er det ikkje det store spranget som enkelte ser.» 

## Marknadsføring
Det vart filma ein musikkvideo for songen «Burn in Hell». «Jugulator» og «Blood Stained» vart gjeve ut i plateboksen *[[Metalogy]]*.

«Bullet Train» vart nominert til ein Grammypris for beste metal-låt i 1998. 

## Innhald

## Medverkande
;Judas Priest
*K.K. Downing – gitar
*Glenn Tipton – gitar
*Ian Hill – bassgitar
*Scott Travis – trommer
*Tim «Ripper» Owens – vokal

;Produksjon
*Produsert av Glenn Tipton, K.K. Downing og Sean Lynch
*Spelt inn og miksa i Silvermere Studios
*Mastra ved Whitfield Street Studios
*Illustrasjonar av Mark Wilkinson
*Design av Andie Airfix ved Satori
*Fotografi av Ross Halfin

## Lister

## Kjelder


**Denne artikkelen bygger på «[[:en:Jugulator|Jugulator]]» frå ,  den 21. september 2016.* 
*** oppgav desse kjeldene:*
Løparen Bronisław Malinowski

**Bronisław Malinowski** () var ein polsk friidrettsutøvar. Han vart europameister i 3&nbsp;000 meter hinder i 1974 og 1978, og olympisk meister i same øvinga i 1980. Malinowski var polsk rekordhaldar på 3&nbsp;000 m hinder med 8.09,1 og på 5&nbsp;000 m med 13.17,6, begge oppnådd i 1976-sesongen. Han var oppkalla etter den samnemnde, verdskjende sosialantropologen.

## Aktiv
Ettersom det var hard konkurranse om ein plass på tremanns-laget mellom dei polske hinderløparane deltok Malinowski ved friidretts-EM 1971 i Helsinki på 5&nbsp;000 meter, der han kom på åttandeplass og sette polsk rekord med 13.39,4. Få veker etter EM vann Malinowski hinderløpet i landskampen Finland-Polen og tangerte den ferske polske rekorden til Kazimierz Maranda på 8.28,2, også det på olympiastadion i Helsinki.

Den 10. august 1972 var Malinowski nær ved å tangere verdsrekorden til Kerry O`Brien på 3&nbsp;000 m hinder, då han i landskampen Polen-Frankrike vart klokka inn til 8.22,2, fattige to tidels sekund over rekordtida. Vel tre veker seinare vart han fjerdemann i hindertevlinga under sommarleikane 1972 i München.

I 1974-sesongen forbetra Malinowski den polske hinderrekorden fleire gongar. Fyrste gongen til 8.21,2, deretter til 8.20,4 og ytterlegare til 8.19,2. Under europameisterskapen lukkast han å halde favoritten Anders Gärderud bak seg på oppløpssida og vann gullmedaljen på tida 8.15,0, eitt sekund bak verdsrekorden til Ben Jipcho. Same året forbetra Malinowski også den polske rekorden på 5&nbsp;000 m til 13.28,0.

Dei to neste sesongane kjempa Malinowski og Gärderud om å vere den fremste hinderløparen i verda. Rivaliseringa vart avslutta med at Malinowski tok sølvmedaljen i Sommar-OL 1976, der Gärderud vann gullet og sette verdsrekord med 8.08,0, Malinowski fekk 8,09,1 i sluttid i sitt livs snøggaste hinderløp. Tidlegare i OL-sesongen gjorde han også sin beste 5&nbsp;000 m då han på Stockholm stadion kom i mål på 13.17,6, polsk rekord det òg.

I 1978 forsvarte Malinowski EM-tittelen på 3&nbsp;000 m hinder. Men høgdepunktet for Malinowski kom under sommarleikane 1980 i Moskva, då han sikra seg gullmedaljen i 3000 m hinder, etter å ha hengt på løpsleiaren Filbert Bayi og lett spurta frå tanzanianaren på sisterunden.

Malinowski omkom 30 år gammal i eit bilkrasj på ei bru i Grudziądz, ei bru som i dag er oppkalla etter han.

### Medaljar og plasseringar i internasjonale meisterskap
*EM 1971 i Helsinki: Nr 8 på 5&nbsp;000 m – 13.39,4
*OL 1972 i München: Nr 4 i 3&nbsp;000 m hinder – 8.28,0
*EM 1974 i Roma: Gullmedalje i 3&nbsp;000 m hinder – 8.15,0, framom Anders Gärderud (8.15,4)
*OL 1976 i Montreal: Sølvmedalje i 3&nbsp;000 m hinder – 8.09,1, bakom Anders Gärderud (8.08,0)
*EM 1978 i Praha: Gullmedalje i 3&nbsp;000 m hinder – 8.15,0, framom Patriz Ilg (8.16,9)
*OL 1980 i Moskva: Gullmedalje i 3&nbsp;000 m hinder – 8.09,7, framom Filbert Bayi (8.12,5)

## Kjelder
**Friidrott*, aktuelle årgangar.

**Denne artikkelen bygger på «[[:de:Bronisław Malinowski (Leichtathlet)|Bronisław Malinowski (Leichtathlet)]]» frå ,  den 21. september 2016.*
DistroWatch

**DistroWatc**h er ein nettstad som serverar nyhende, popularitetsrangering og generell informasjon om fleire Linuxdistribusjonar og andre frie Unix-like operativsystem som OpenSolaris, MINIX, ogBSD. Sida inneheld no informasjon om fleire hundrede distribusjonar.

## Historie
Sida vart fyrst publisert 31 Mai 2001, og er styrt av Ladislav Bodnar.

I byrja skreiv Bodnar òg DistroWatch vekentlege(DWW). i November 2008 bestemte Bodnar seg å tre av som redaktør for å fortsetje å oppretthalde DistroWatch. DistroWatch hadde per 9. august 2015 donert 44 175 US-dollar til forskjellige frie programvareprosjekt sidan dei byrja å donere i 2004.

Sida har fleire samanlikningstabellar som synar fleire forskjellar i pakkar og programvareversjonar mellom distribusjonar.Den har også nokre stikkord om distribusjonane som støtta prosessorarkitekturar, kjernetype og skrivebordsmiljø  Det er og DistroWatch vekentlege som kjem ut kvar måndag som ein"publikasjon som summerar kva som skjer i distrubisjonsverda på eit vekentleg basis".
 
DistroWatch har eit månadleg donasjonsprogram som er eit samarbeid med to nettstadar som sel billege CD ogDVD -ar med Linux, BSD og anna fri programvare.

## DistroWatch som eit mål av distrubusjonsbruk
DistroWatch seier sjølve at deira rangeringar er ein "letthjarta måte å måle populariteten av Linuxdistribusjonar og anna frie operativsystem mellom andre brukarar av nettstaden".
Dei samsvarar ikkje med faktisk bruk eller kvalitet av distrubisjonen, dei visar daglege treff på sida, ingenting meir.

*[[PC World|PCWorld]]* har skrevet:"Sidevitjingane på DistroWatch gjer os ein peikepinn om kva distribusjonar som folk synar interesse i, men sleke målingar kan ikkje bruke til å syne kva som blir brukt.

## Kjelder

**Denne artikkelen bygger på «[[:en:DistroWatch|DistroWatch]]» frå ,  den 21. september 2016.*  

## Referansar

## Bakgrunnsstoff
* Nettstad
Yipsi Moreno

**Yipsi Moreno González** () er ein kubansk tidlegare sleggjekastar frå Camagüey. Ho vart verdsmeister i 2001 og 2003, og vann to OL-sølv og like mange VM-sølv i tida 2004-08. Moreno sin personlege rekord på 76,62 m er frå 2008.

## Aktiv
Moreno vart nummer fire i sleggjetevlinga under OL i 2000. Året etter kasta ho 70 meter for fyrste gong og vann VM-gull, fire centimeter framom russiske Olga Kuzenkova. To år seinare forsvarte Moreno VM-tittelen i Paris, same sesongen som ho makta kaste over 75 meter i slegge.

Både under Sommar-OL 2004 i Aten og friidretts-VM 2005 i Helsinki måtte Moreno sjå seg klart slått av sin sterkaste konkurrent, Olga Kuzenkova. Også ved VM 2007 i Osaka enda Moreno på sølvplassen, fattige to cm bak tyske Betty Heidler. Under sommarleikane 2008 i Beijing tok Moreno si fjerde rake sølvmedalje i OL/VM-tevlingar. Få veker etter dei olympiske leikane sette ho i Zagreb personleg rekord med 76,62 m, hennar livs lengste sleggjekast.

Etter OL-sesongen 2008 heldt Moreno fram på same høge nivå, utan at det vart VM- eller OL-medaljar på henne. Derimot vann ho sleggjetevlinga under Panamerika-leikane 2011 i meksikanske Guadalajara. Ho la opp i 2014.

### Medaljar og plasseringar i internasjonale meisterskap
*VM 1999 i Sevilla: Utslått i kvalifiseringa (58,68 m =nr 18)
*OL 2000 i Sydney: Nr 4 – 68,33 m
*VM 2001 i Edmonton: Gullmedalje – 70,65 m, framom Olga Kuzenkova (70,61 m)
*VM 2003 i Paris: Gullmedalje – 73,33 m, framom Olga Kuzenkova (71,17 m)
*OL 2004 i Aten: Sølvmedalje – 73,36 m, bakom Olga Kuzenkova (75,02 m)
*VM 2005 i Helsinki: Sølvmedalje – 73,08 m, bakom Olga Kuzenkova (75,10 m)
*VM 2007 i Osaka: Sølvmedalje – 74,74 m, bakom Betty Heidler (74,76 m)
*OL 2008 i Beijing: Sølvmedalje – 75,20 m, bakom Aksana Mjankova (76,34 m)
*VM 2011 i Daegu: Nr 4 – 74,48 m
*OL 2012 i London: Nr 6 – 74,60 m
*VM 2013 i Moskva: Nr 6 – 74,16 m

## Kjelder

**Denne artikkelen bygger på «[[:en:Yipsi Moreno|Yipsi Moreno]]» frå ,  den 22. september 2016.*
Côte-Nord

**Côte-Nord** (fransk: *nordkysten*) er ein 247&nbsp;634 km² stor region i provinsen Québec i Canada. Regionen, som ligg på søraustdelen av Labrador-halvøya ved St. Lawrence-bukta, har i kring 95&nbsp;000 ibuarar (2011).

Gruvedrift, skogbruk, aluminiumsproduksjon og turisme er hovudnæringar.

Anticostiøya, Archipel-de-Mingans nasjonalpark, Manicouagan-reservoaret og Daniel Johnson-dammen ligg alle i Côte-Nord.

Côte-Nord består av 25 primærkommunar.

## Kjelder

**Denne artikkelen bygger på «[[:en:Côte-Nord|Côte-Nord]]» frå ,  den 22. september 2016.*
Leicester City

**Leicester City** er ein fotballklubb frå Leicester i Storbritannia stifta i 1884, som sidan 2014 spelar i den engelske toppdivisjonen Premier League. Laget overraska stort og vart engelsk ligameister i 2016. Leicester City har aldri tidlegare vunne den engelske ligaen, ei heller FA-cupen. Derimot har klubben vunne ligacupen tre gongar; 1964, 1997 og 2000.

Leicester City har sidan 2002 spelt heimekampane på King Power Stadion, eit anlegg med plass til 32&nbsp;300 tilskodarar. I perioden 1891-2002 var Filbert Street heimarena. Laget spelar i mørkeblå drakter.

Leicester City har vore med i den engelske fotballigaen sidan sidan 1891. Klubben vart nummer to i toppdivisjonen i 1929, eitt poeng bak Sheffield Wednesday, den beste prestasjonen før laget vann Premier League i 2015/16-sesongen. Leicester City deltok i FA-cupfinalane 1949, 1961, 1963 og 1969, men tapte alle for høvesvis Wolverhampton Wanderers, Tottenham Hotspur, Manchester United og Manchester City.

## Kjelder

**Denne artikkelen bygger på «[[:en:Leicester City F.C.|Leicester City F.C.]]» frå ,  den 22. september 2016.*
Pave Innocens VIII

**Innocens VIII** (), opphavleg **Giovanni Battista Cibo**, var pave frå 29. august 1484 til han døydde 25. juli 1492 i Roma. Han var frå Genova.

## Kjelder

**Denne artikkelen bygger på «[[:de:Innozenz VIII.|Innozenz VIII.]]» frå ,  den 22. september 2016.*
Gabriela Szabó

**Gabriela Szabó** () er ein rumensk tidlegare friidrettsutøvar som vart olympisk meister på 5&nbsp;000 meter under OL 2000 i Sydney og vann tre gullmedaljar i friidretts-VM; høvesvis på 5&nbsp;000 meter i 1997 og 1999, og på 1500 meter i 2001. I 1999-sesongen var Szabó ein av fyrstepremie-vinnarane i Gyllen-serien (IAAF Golden League). Szabó sine personlege rekordar på distansane 1500 m, 3&nbsp;000 m og 5&nbsp;000 m er høvesvis 3.56,9, 8.21,4 og 14.31,4.

## Idrett
18-årgamle Szabó vann bronsemedaljen på 3&nbsp;000 meter ved friidretts-EM 1994 i Helsinki. Våren 1995 sigra ho på 3&nbsp;000 m i innandørs-EM, ein prestasjon ho kopierte i dei to neste innandørs-VM, 1997 og 1999. Ho vann elles same distansen i innandørs-EM 1998 og 2000.

Sommaren 1996 sikra Szabó seg sølvmedaljen på 1500 m då Sommar-OL 1996 vart avvikla i Atlanta, einast russiske Svetlana Masterkova heldt seg framom henne på oppløpet.

Szabó vann så ein gullmedalje i tre verdsmeisterskap på rad; fyrst i Aten 1997 på 5&nbsp;000 m og så forsvarte ho VM-tittelen på distansen i Sevilla i 1999, før ho i 2001 sigra på 1500 m i Edmonton. Derimot måtte ho sjå seg slått av irske Sonia O’Sullivan i spurten på 5&nbsp;000 m under EM 1998.

Under dei olympiske leikane 2000 i Sydney revansjerte Szabo seg og vann gullmedaljen på 5&nbsp;000 meter, framfor nettopp Sonia O’Sullivan og med etiopiske Gete Wami på tredjeplass. Dessutan fekk Szabó OL-bronsen på 1500 meter, slått av algeriske Nouria Mérah-Benida og si eiga landskvinne Violeta Szekely.

Szabó tok si siste internasjonale meisterskapsmedalje då ho vart nummer to på 1500 m ved EM 2002 i München, to hundredels sekund bak vinnaren, tyrkiske Süreyya Ayhan.

### Medaljar og plasseringar i internasjonale meisterskap
*EM 1994 i Helsinki: Bronsemedalje på 3&nbsp;000 m – 8.40,0
*VM 1995 i Göteborg: Nr 4 på 5&nbsp;000 m – 14.56,5
*OL 1996 i Atlanta: Sølv på 1500 m – 4.01,5, bak Svetlana Masterkova (4.00,8). Utslått i kvalifiseringa på 5&nbsp;000 m (nr 23 – 15.42,3) 
*VM 1997 i Aten:  Gullmedalje på 5&nbsp;000 m – 14.57,6, framom Roberta Brunet (14.58,2)
*EM 1998 i Budapest: Sølv på 5&nbsp;000 m – 15.08,3, bakom Sonia O'Sullivan (15.06,5),
*VM 1999 i Sevilla: Gullmedalje på 5&nbsp;000 m – 14.41,8, framom Zahra Ouaziz (14.43,1)
*OL 2000 i Sydney: Gull på 5&nbsp;000 m – 14.40,7, framom Sonia O'Sullivan (14.41,0), bronse på 1500 m – 4.05,2
*VM 2001 i Edmonton: Gull på 1500 m – 4.00,5 og nr 8 på 5&nbsp;000 m – 15.19,5
*EM 2002 i München: Sølvmedalje på 1500 m – 3.58,81, bakom Süreyya Ayhan (3.58,79)
*VM 2003 i Paris: Nr 11 på 5&nbsp;000 m – 14.59,3

## Politikk
Frå 5. mars 2014 til 4. november 2015 var Szabó ungdoms- og sportsminister i to regjeringar leidde av Victor Ponta.

## Kjelder

**Denne artikkelen bygger på «[[:en:Gabriela Szabo|Gabriela Szabo]]» frå ,  den 21. september 2016.*
Maximilian II av Det tysk-romerske riket

**Maximilian II** () var tysk-romersk keisar frå 25. juli 1564 til han døydde i 1576.

Maximilian var fødd i Wien. Han var konge av Böhmen frå 1562 og av Ungarn frå 1563. Då faren Ferdinand I døydde sommaren 1564 vart han utropt til tysk-romersk keisar.

Det tyske riket var djupt splitta etter reformasjonen, og Maximilian arbeidde med å utjamne motsetnadene mellom katolikkar og protestantar i riket. Han heldt fast ved kontakta  med leiande lutheranarar, mellom anna for å halde riket samla mot innverkanden frå Det osmanske riket.

Maximilian døydde i Regensburg, 49 år gammal.
 
## Kjelder

**Denne artikkelen bygger på «[[:de:Maximilian II. (HRR)|Maximilian II. (HRR)]]» frå ,  den 22. september 2016.*
Geoffrey Hastings

**Geoffrey Hastings** () var ein britisk fjellklatrar. Han var fødd i 2 Toller Lane i Manningham i Bradford.

Den 3. september 1889 var Hastings i fylgje med William Cecil Slingsby på den fyrste kjende toppturen til Brekketindane, eit grensefjell mellom kommunane Ørsta, Stranda og Sykkylven i Møre og Romsdal.

I august 1892 var Hastings med i eit klatrelag på fire som traverserte Aiguille du Grépon, og eit år seinare var han mellom dei fire klatrarane som tok seg opp sørvestveggen på 3&nbsp;673 moh høge Aiguille du Plan. Både Albert Mummery og J. Norman Collie var med på begge desse bragdene, William Cecil Slingsby på den siste.

Sommaren 1895 var Hastings, saman med mellom andre Mummery og Collie, med på den historiske ferda til Nanga Parbat. I forsøket på å nå toppen vart Mummery og to gurkhaer tekne av eit snøras og forsvann. Nanga Parbat vart fyrst kliven 58 år seinare.

Hastings var medlem av Yorkshire Ramblers Club frå 1894 til 1897.

## Kjelder

*Kristofer Randers: *Søndmøre*.
Awk

**AWK** er eit programmerings- og skriptspråk for handsaming av tekstbaserte data, anten frå filer eller datastraumar.  Namnet er utleitt frå etternamnet til utviklarane – Alfred V. Aho, Peter J. Weinberger og Brian W. Kernighan.

AWK brukar for ein stor del strenger, assosiative matriser (som er matriser indekserte med nøkkelstrenger) og regulære uttrykk.

AWK er eit av dei tidlegaste verktya som dukka opp i versjon 3 av UNIX, og det vart raskt populært.  Ein versjon av AWK er standard i moderne UNIX-implementasjoner og liknande operativsystem. AWK er nemnt i Single UNIX Specification som ein obligatorisk del av eit Unix operativsystem. Attåt Bourne shell, er AWK det einaste skriptspråk i eit standard Unix-miljø.

AWK (og sed) er òg ein av inspirasjonskjeldene til skriptspråket Perl.

## Strukturen i eit AWK-program
Eit kall (oppslag) til AWK består i hovudsak av to delar: ei kommandofil og ei primær inndatafil. Kommandofila, som kan vera ei verkeleg fil eller inkluderast i kommandolinje-kall kallet til awk, inneheld ein serie kommandoar som fortel `AWK` korleis inndatafila skal prosesserast. Den primære inndatafila er vanlegvis ei tekstfil som kan vera ei verkeleg fil eller som kan lesast frå stdin. 

Eit typisk AWK-program består av linjer på forma
 /*mønster*/ { *aksjon* }
der *mønster* er eit regulært uttrykk og *aksjon* er ein kommando. AWK leitar gjennom inndatafila og når det finn ei linje som svarar til *mønster*, vil det køyra kommandoane spesifisert i *aksjon*.

## Kjelder

**Denne artikkelen bygger på «[[:nb:Awk|Awk]]» frå ,  den 23. september 2016.*  

## Bakgrunnsstoff

*